Diari Oficial de la Generalitat Valenciana


Sumari del DOGV 5921, del 26-12-2008 (2008/14162)

Informació pública del projecte de modificació puntual número 15 del Pla General d'Ordenació Urbana.
----------------------------------------------------------------------------------------------------

### Dades del document

Número de DOGV
:   5921

Data del DOGV
:   26-12-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14105


Data del document
:   11-12-2008

Organisme emissor
:   Ajuntament de Xirivella

Tipus de document
:   Informació Pública

Descriptors 

:   * Xirivella
    * pla d'urbanisme
    * administració local

Informació pública del projecte de modificació puntual número 15 del Pla General d'Ordenació Urbana. [2008/14185]  
El Ple de l'Ajuntament, en la sessió del dia 27 de novembre de 2008, en relació amb la modificació puntual número 15 del Pla General d'Ordenació Urbana de Xirivella, va adoptar l'acord següent:  
«Primer. Sotmetre a informació pública, durant un període d'un mes, el projecte de modificació puntual número 15 del Pla General d'Ordenació Urbana de Xirivella, que té com a objecte la reordenació urbanística de la parcel·la de sòl urbà situada entre el carrer Rei en Jaume, avinguda de la Pau i Parc Dolores Ibarruri (canvi d'alineacions i d'altures edificables) junt amb la proposta de conveni urbanístic que s'adjunta com a document annex II, per mitjà de la corresponent publicació en el Diari Oficial de la Comunitat Valenciana, en un diari no oficial d'àmplia difusió a la localitat i al tauler d'anuncis de l'Ajuntament de Xirivella. Abans de l'exposició al públic, la mercantil Neptuno Capital, SL, haurà de presentar la documentació proposada de modificació degudament visada pel col·legi professional corresponent.  
Segon. Durant el termini d'un mes, el projecte diligenciat de modificació puntual número 15 del pla general d'ordenació urbana i del conveni urbanístic, es trobarà dipositat al Gabinet d'Informació de l'Ajuntament de Xirivella per a la seua consulta pública, durant l'horari de 09.00 a 14.00 hores. Així mateix es podrà consultar a l'Oficina Tècnica d'Urbanisme de l'Ajuntament (departament d'Urbanisme), els dimarts de 13.00 a 14.30 hores.  
Tercer. Durant el termini esmentat anteriorment, les persones interessades podran formular quantes al·legacions i presentar quants documents i justificacions estimen pertinents en defensa dels seus interessos davant del departament d'Urbanisme.  
Quart. Acordar la suspensió de la tramitació i l'atorgament de llicències d'activitat, de parcel·lació de terrenys, d'edificació i demolició i d'acords aprovatoris de nous programes a la zona afectada pel projecte de modificació puntual de planejament exposat al públic, les noves determinacions de la qual suposen la modificació del règim urbanístic vigent. Esta suspensió tindrà una duració màxima d'un any, i s'extingirà, en tot cas, quan s'aprove definitivament la modificació sotmesa a informació.  
Quint. Les persones que hagen sol·licitat llicències amb anterioritat a la suspensió tindran dret a ser indemnitzades del cost dels projectes i a la devolució dels tributs i càrregues satisfetes a causa de la sol·licitud, sempre que esta fora conforme a l'ordenació urbanística vigent en el moment en què va ser efectuada i resultara denegada per incompatibilitat amb el nou planejament. Només en els casos previstos en les Lleis procedirà, a més, la indemnització dels perjuís irrogats per l'alteració del planejament (art. 101.6).  
Sext. Una vegada aprovat el conveni urbanístic que s'adjunta a la present proposta de modificació (l'eficàcia de la qual queda subjecta a la condició suspensiva d'aprovació definitiva de la proposta de modificació puntual plantejada i sense perjuí de la facultat de la plenitud d'exercici per l'Ajuntament de la potestat de planejament) haurà de ser formalitzat en document administratiu dins dels tres mesos següents a la seua aprovació. Transcorregut aquest termini sense haver-se formalitzat el conveni, serà necessari que s'instruïsca el corresponent procediment per a deixar sense efecte l'acord de voluntats, així com les indemnitzacións de danys i de perjuís que s'hagueren pogut ocasionar.  
Sèptim. Als efectes de la publicitat del conveni urbanístic que se subscriga, haurà de publicar-se en el Butlletí Oficial de la Província de València dins del mes següent a la corresponent firma i remetre'n un exemplar al Registre d'Urbanisme de la Comunitat Valenciana.»  
Xirivella, 11 de desembre de 2008.- El regidor delegat: Joan Antoni Pérez i Domènech.